pythainlp/thai-wiki-dataset-v4 huggingface dataset:
ชันน์ญ่า โกดีโน่

ชันน์ญ่า โกดีโน่ (ชื่อเล่น: บิ๊ม) ลูกครึ่งไทย-อิตาลี เป็นนักร้องสายประกวดในยุคหนึ่ง มีผลงานเพลงตั้งแต่ปีพ.ศ. 2535 - พ.ศ.2540 ออกอัลบั้มจำนวนสองชุด ภายใต้สังกัด The Showbiz Corporation (อัลบั้มชุดแรก), และสังกัด Media Music Group ซึ่งปัจจุบันทั้งสองค่ายนี้ปิดตัวลงแล้ว มีผลงานเพลงเด่นคือเพลง "หกแล้วเทเลย" และเพลง "หัวใจรีไซเคิล"
ประวัติ.
ชันน์ญ่า โกดีโน่ (หรือมักเขียน ชัญญ่า โกดีโน่) เกิดเมื่อวันที่ 11 พฤศจิกายน ลูกครึ่งไทย-อิตาลี เธอเป็นนักร้องสายประกวดในยุคนั้น ด้วยน้ำเสียงที่สดใส และโดดเด่น ทำให้เธอพิชิตรางวัลชนะเลิศการประกวดนักร้องสมัครเล่นแห่งประเทศไทย ในปี พ.ศ. 2522 พร้อมกันนี้เธอคว้าตำแหน่งชนะเลิศ โดยเป็นตัวแทนของประเทศไทยในการแข่งขันที่ประเทศฮ่องกง และรางวัล RTV Awards Grand Final Asian Singing Contest AAS79 จากนั้นเธอก็โบยบินไปศึกษาต่อด้านแฟชั่นดีไซน์ที่ประเทศฝรั่งเศษ เมื่อสำเร็จการศึกษาชีวิตเธอก็ผันผวนเข้าสู่วงการเพลงอีกครั้ง เธอกลับมาเข้าสู่ถนนสายดนตรีอีกครั้ง 
งานเพลง.
โดยเธอมีผลงานแรกคือการร้องเพลงประกอบละครเรื่อง ไฟโชนแสง ทางช่อง 3 , เพลงประกอบโฆษณาแป้งหอมบีอาร์ฯ นอกจากนี้เธอยังมีความสามารถแต่งเพลงและแต่งเนื้อร้องภาษาอังกฤษอีกด้วย
ในปีพ.ศ. 2536 เธอได้รับโอกาสออกอัลบั้มเดี่ยวชุดแรกของเธอ ภายใต้สังกัด "The Showbiz Corporation" ซึ่งเป็นค่ายเล็กๆในสมัยนั้น แต่ปัจจุบันได้ปิดตัวลงไปแล้ว อัลบั้มชุดแรกออกวางแผงในช่วงปี พ.ศ. 2536 ชื่อชุดว่า "ชันน์ญ่า ใจรีไซเคิล (Shannya Jai•Recycle)" โดยได้ คุณปณัฐ นาควัชระ เป็นเป็นโปรดิวเซอร์ให้กับอัลบั้มชุดนี้อีกด้วย อัลบั้มชุดนี้แนวเพลงค่อนข้างใหม่มากในเมืองไทย ถ้าย้อนกลับไปในสมัยนั้น จะเป็นแนว ป๊อปแดนซ์ ที่ผสมผสานดนตรีเข้ามาใหม่ อย่าง Electronic Dance , Synth-pop , Funk , Soul ฯลฯ ดูแปลกใหม่ มีเสน่ห์ และน่าค้นหาเป็นอย่างมาก หากได้ฟังในยุคนี้ ดนตรียังมีความร่วมสมัยอยู่เลย
โดยอัลบั้มชุดนี้เปิดตัวด้วยเพลง "หกแล้วเทเลย" เพลงเร็วจังหวะหนักแน่น ซึ่งมิวสิควิดีโอเพลงนี้ก็ทำออกมาดีมาก เต้นยับ Stylist เจ๋งมากๆ ต่อด้วยซิงเกิ้ลที่สองคือเพลง "หัวใจรีไซเคิล" เพลงนี้ยังได้ "ฟอร์ด - สบชัย ไกรยูรเสน" มาร่วมร้องเพลงนี้ให้อีกด้วย นอกจากนี้ยังมีอีกหลายๆเพลงที่น่าสนใจ เช่นเพลง เป็นอย่างนั้นหรือเปล่า , บังเอิญฝัน , อย่าเวอร์ และเพลง ทศวรรษใหม่ ซึ่งเพลงนี้ ชันน์ญ่า เป็นคนแต่งอีกด้วย
อัลบั้มชุดสอง "" เธอเปลี่ยนตัวสะกดชื่อจาก "ชันน์ญ่า โกดีโน่" เป็น "ชัญญ่า โกดีโน่" เพื่อให้อ่าน และเขียนง่ายขึ้น ซึ่งอัลบั้มชุดนี้ห่างจากชุดแรกไปนานถึง 4 ปี โดยเธอออกอัลบั้มกับต้นสังกัดใหม่ MOM (ในเครือ MMG หรือ Medias Music Group) ซึ่งในอดีตคือค่าย "เอ็ม สแควร์" นั่นเอง อัลบั้มชุดนี้ออกแนว ป๊อปแดนซ์ ที่ผสมผสานกับแนวเพลง R&B นิดๆ บวกกับน้ำเสียงเอื้อนชวนฟังของเธอ อัลบั้มชุดนี้เธอมีส่วนร่วมในหลายๆขั้นตอน ทั้งเป็นโปรดิวเซอร์ ดีไซน์การร้อง และแต่งเพลงเองในหลายๆเพลง ภายในอัลบั้มชุดนี้ยังได้ คุณธนิต เชิญพิพัฒนธนสกุล มาเป็น Executive Producer ให้อีกด้วย ถือว่างานชิ้นนี้เธอมีความเป็นตัวของตัวเองมากที่สุด 
โดยอัลบั้มนี้เปิดตัวด้วยเพลงเร็วอย่าง เพลง "โอ๊ย...เจ็บ" ซึ่งเป็นเก่า ต้นฉบับคือ คุณกิ่งดาว จันทร์สวัสดิ์ เป็นเพลงเดียวในอัลบั้มที่นำเพลงเก่ามาขับร้องใหม่ ต่อด้วยเพลงที่ "ขอเวลาฉันหน่อย" นอกจากนี้ยังมีเพลงแนะนำอีกหลายๆเพลง เช่น อย่าทำฉัน , รักข้ามขอบฟ้า, มีเธออยู่ตรงนี้ ฯลฯ
ศูนย์วิจัยที่ 110

ศูนย์วิจัยที่ 110 (เกาหลี: ; ฮันจา: ; เอ็มอาร์: "110Ho Yŏn'guso") หรือทีมตรวจการณ์ทางเทคนิค (เกาหลี: ; ฮันจา: ; เอ็มอาร์: "Kisulchŏngch'alcho") เป็นองค์กรแฮ็กเกอร์ในสาธารณรัฐประชาธิปไตยประชาชนเกาหลี สังกัดสำนักงานตรวจการณ์ทั่วไปของกองทัพประชาชนเกาหลี
เมื่อวันที่ 10 กรกฎาคม พ.ศ. 2552 หน่วยข่าวกรองแห่งชาติเกาหลีใต้ได้รายงานต่อคณะกรรมการข่าวกรองของรัฐสภาว่าเมื่อปลายเดือนมิถุนายน ศูนย์วิจัยที่ 110 ได้ทำการจำลองการเจาะระบบซึ่งมุ่งเป้าไปที่เกาหลีใต้โดยปฏิบัติการในเฉิ่นหยาง ประเทศจีน 
กำลังพลได้รับการสรรหาจากผู้ที่มีความเป็นเลิศซึ่งสำเร็จการศึกษาจาก มหาวิทยาลัยระบบการควบคุมอัตโนมัติเปียงยาง , มหาวิทยาลัยเทคโนโลยีคิมแชก  และมหาวิทยาลัยเทคโนโลยีคอมพิวเตอร์เปียงยาง
ฟิล ลอร์ด และ คริสโตเฟอร์ มิลเลอร์

ฟิลิป แอนเดอร์สัน ลอร์ด (เกิด 12 กรกฎาคม ค.ศ. 1975) และ คริสโตเฟอร์ โรเบิร์ต มิลเลอร์ (เกิด 23 กันยายน ค.ศ. 1975) เป็นคู่หูสร้างภาพยนตร์ชาวอเมริกัน พวกเขามีผลงานที่ทั้งกำกับและเขียนบทภาพยนตร์แอนิเมชั่นเรื่อง "มหัศจรรย์ลูกชิ้นตกทะลุมิติ" (2009) และ "เดอะ เลโก้ มูฟวี่" (2014) พร้อมกำกับภาพยนตร์คอมเมดี้คนแสดงเรื่อง "21 จัมป์ สตรีท: สายลับร้ายไฮสคูล" (2012) และภาคต่อในชื่อ "22 จัมป์ สตรีท: สายลับร้ายมหา’ลัย" (2014) ลอร์ดและมิลเลอร์ยังได้รับ รางวัลออสการ์ สาขาภาพยนตร์แอนิเมชั่นยอดเยี่ยม ในฐานะผู้อำนวยการสร้างภาพยนตร์แอนิเมชั่นเรื่อง "สไปเดอร์-แมน: ผงาดสู่จักรวาล-แมงมุม" (2018) ซึ่งเขียนบทโดยลอร์ด และ ร่วมอำนวยการสร้างละครโทรทัศน์เรื่อง "เดอะ ลาสต์ แมน ออน เอิร์ธ" (2015–2018) ออกอากาศทางช่องฟ็อกซ์ และ "ยูนิคิตตี้!" (2017–2020) ออกอากาศทางช่องการ์ตูนเน็ตเวิร์ค
ผลตอบรับ.
ผลตอบรับ ทั้งคำวิจารณ์และรายได้ จากการกำกับภาพยนตร์ทั้งหมด 4 เรื่องของ ฟิล ลอร์ด และ คริสโตเฟอร์ มิลเลอร์
 0–59% คำวิจารณ์ที่นักวิจารณ์ไม่ชอบ 60–100%% คำวิจารณ์ที่นักวิจารณ์ชอบ<br> 
สีแดง 0–19 คำวิจารณ์ที่นักวิจารณ์ไม่ชอบเลย 20–39 คำวิจารณ์ที่นักวิจารณ์ไม่ชอบ สีส้ม 40–60 คำวิจารณ์ที่นักวิจารณ์ให้ปานกลาง สีเขียว 61–80 คำวิจารณ์ที่นักวิจารณ์ชอบ 81–100 คำวิจารณ์ที่นักวิจารณ์ชอบมาก<br> 
$ ดอลลาร์สหรัฐ
เพทรีออน

เพทรีออน (,) เป็นแพลตฟอร์มสมาชิกสัญชาติอเมริกันที่ให้บริการทางธุรกิจแก่ผู้สร้างคอนเทนต์เพื่อดำเนินการบริการสมัครสมาชิก แอปนี้ช่วยให้ผู้สร้างและศิลปินรับรายได้รายเดือนผ่านการให้รางวัลและสิทธิพิเศษแก่สมาชิกของตน นอกเหนือจากค่าธรรมเนียมการดำเนินการชำระเงินแล้ว ทางเพทรีออนยังเรียกเก็บค่าคอมมิชชันจากรายได้ต่อเดือนของผู้สร้างครีเอเตอร์ 9 ถึง 12 เปอร์เซ็นต์
เพทรีออนมักถูกใช้ในยูทูบ, ช่างวิดีโอ, ศิลปินเว็บคอมมิก, นักเขียน, นักพ็อดแคสต์, นักดนตรี, ผู้สร้างเนื้อหาสำหรับผู้ใหญ่ และผู้สร้างกลุ่มอื่น ๆ ที่โพสต์ลงโลกออนไลน์ทุกวัน แอปนี้อนุญาตให้ศิลปินรับเงินทุนโดยตรงเป็นประจำหรือต่องานศิลปะจากแฟน ๆ หรือผู้อุปถัมภ์ บริษัทนี้ก่อตั้งใน ค.ศ. 2013 โดยแจ็ก คอนตี นักดนตรี และซัม ยัม ผู้พัฒนา โดยฐานบริษัทตั้งอยู่ที่ซานฟรานซิสโก
โอนลีแฟนส์

โอนลีแฟนส์  เป็นเว็บไซต์บริการเนื้อหาสมัครสมาชิกที่มีฐานในลอนดอน ผู้สร้างเนื้อหาสามารถรับเงินจากผู้ใช้ที่ติดตามเนื้อหาของตน โดยอนุญาตให้ผู้สร้างเนื้อหารับทุนโดยตรงจากเหล่าแฟน ๆ ทุกเดือนหรือครั้งเดียวและมีคุณสมบัติจ่ายเมื่อรับชม (PPV) เว็บไซต์นี้มีผู้สร้างเนื้อหา 2 ล้านคนและผู้ใช้ 130 ล้านคน
บริการนี้มีชื่อเสียงจากผู้ค้าประเวณี (sex worker) ในงานลามก แต่ก็ยังเป็นที่จัดแสดงผลงานของผู้สร้างเนื้อหาประเภทอื่น เช่นผู้เชี่ยวชาญสมรรถภาพทางกาย, นักดนตรี และผู้สร้างเนื้อหาประเภทอื่น ๆ ที่โพสต์ในโลกออนไลน์ทุกวัน
เว็บไซต์นี้ถูกวิจารณ์จากการแสดงเนื้อหาล่วงละเมิดทางเพศต่อเด็ก ถึงแม้ว่าทางNational Center on Sexual Exploitationรายงานว่าเมื่อเทียบกับเฟซบุ๊กแล้ว มีผู้รายงานถึงสิ่งนี้น้อยกว่า รัฐสภาสหรัฐเริ่มภารกิจสอบสวนออนลีแฟนส์ในเดือนสิงหาคม ค.ศ. 2021 จากนั้นมีรายงานในวันที่ 19 สิงหาคม ค.ศ. 2021 ว่านับตั้งแต่เดือนตุลาคม ค.ศ. 2021 เป็นต้นมา ออนลีแฟนส์จะไม่อนุญาตให้มีเนื้อหาทางเพศที่โจ่งแจ้งอีกต่อไป แต่มีการถอนข้อตัดสินนี้ใน 6 วันต่อมาเนื่องจากปฏิกิริยาที่รุนแรงของผู้ใช้และผู้สร้างเนื้อหา
ลั่วหยาง (แก้ความกำกวม)

ลั่วหยาง เป็นนครระดับจังหวัดในมณฑลเหอหนาน ประเทศจีน
ลั่วหยาง อาจหมายถึง
<table id="
disambigbox" class="metadata plainlinks dmbox 
dmbox-disambig" style="">
<tr>
<td class="mbox-image" style="padding: 2px 0 2px 0.4em;">
 </td>
<td class="mbox-text" style="padding: 0.25em 0.4em; font-style: italic; "> หน้านี้รวมบทความที่มีชื่อเหมือนหรือใกล้เคียงกัน
 </td>
</tr>
</table>#เปลี่ยนทาง
วันสุดท้าย..ก่อนบายเธอ

วันสุดท้าย..ก่อนบายเธอ  เป็นภาพยนตร์ไทยแนวดราม่าที่ออกฉายในปี พ.ศ. 2565 ผลิตโดย เจ็ตโทน คอนเทนต์ส บล็อกทู ดิสทริบิวชัน และเฮาส์ตัน สตูดิโอ ของ นัฐวุฒิ พูนพิริยะ อำนวยการสร้างโดย หว่อง ก๊า ไหว่ และจัดจำหน่ายโดย บล็อกทู ดิสทริบิวชัน โดยจีดีเอช ห้าห้าเก้า เป็นผู้รับสิทธิ์การจัดจำหน่ายแต่เพียงผู้เดียวในประเทศไทย นำแสดงโดย ธนภพ ลีรัตนขจร และ ณัฐรัตน์ นพรัตยาภรณ์ ตัวภาพยนตร์ว่าด้วยเรื่องของเพื่อนสนิทที่ไม่ได้เจอกันนานและตัดสินใจออกเดินทางด้วยรถยนต์ด้วยกันเพื่อตามหาเพื่อนเก่าเพื่อคืนของสำคัญและบอกลากันก่อนจากไป
งานสร้าง.
หว่อง ก๊า ไหว่ ที่รู้จักนัฐวุฒิผ่านผลงานการกำกับของเขาใน"ฉลาดเกมส์โกง" (พ.ศ. 2560) ได้ชักชวนให้มาร่วมทำงานด้วยกันโดยเขาจะเป็นผู้อำนวยการสร้างให้ โดยมีการพูดคุยกันตั้งแต่ พ.ศ. 2560 ใช้เวลากว่า 3 ปี กว่าทุกอย่างจะลงตัว
การตอบรับ.
การตอบรับเชิงวิจารณ์.
ภาพยนตร์เรื่องนี้เข้าฉายรอบปฐมทัศน์ในเทศกาลภาพยนตร์ซันแดนซ์ 2021 เมื่อวันที่ 28 มกราคม พ.ศ. 2564 และได้รับรางวัล World Dramatic Special Jury Award จากงานดังกล่าว
ผลตอบรับของภาพยนตร์อยู่ในระดับกลาง ๆ "คิม ยูทานิ" ผู้คัดเลือกหนังและจัดเทศกาลซันแดนซ์ ระบุว่าเป็นภาพยนตร์ที่เข้ามาไม่ทันตั้งตัว จึงถูกจัดให้ฉายในวันเปิดงาน และส่งเข้าประกวดในหมวดหนังจากทั่วโลก (นอกอเมริกา) ในประเภทดราม่า ตัวภาพยนตร์มีกลิ่นอายความเป็น หว่อง ก๊า ไหว่ โดยชัดเจน "วาไรตี" ระบุว่าตลอดเวลา 136 นาที ภาพยนตร์มีความตื่นเต้น และชื่นชมในลูกเล่นการเล่าเรื่องที่ฉลาดของบาส ที่พลิกไปพลิกมาแถมบางครั้งยังกล้าล้มล้างพล็อตตั้งต้นอย่างมีรสนิยม ด้าน "เดตไลน์" ระบุว่าแม้จะน่าเสียดายที่หว่องกาไวไม่ได้สร้างหนังอะไรมา 8 ปีแล้ว แต่การมาอำนวยการสร้างหนังเรื่องนี้ก็งดงามและพิเศษไม่แพ้กันเลย แต่ "อินดีไวร์" ให้คะแนนเพียง C+ โดยติว่า หนังมีความละมุนหวนให้อดีตที่สวยงาม ราวกับการพินิจรถคลาสสิกเรียบหรู ทว่าเมื่อผู้กำกับเข้าเกียร์เดินเครื่องแต่ละทีกลับกระชากและให้อารมณ์ที่รุนแรงท่วมท้นไปพร้อมกัน รวมถึงความไม่เข้ากันของผู้รับบทสองคนคือ ธนภพ และณัฐรัตน์ รวมถึงการสับเปลี่ยนระหว่างพาร์ทเนื้อเรื่องของทั้งสองตัวละคร ทำให้บทสรุปของภาพยนตร์ในช่วงสุดท้ายดูไม่มีเหตุผล และการที่ผู้กำกับใส่ความเป็นหว่องกาไวเข้ามา มันเยอะดูเหมือนจะยัดเยียดเกินไปซึ่งไม่เข้าท่า
รอตเทนโทเมโทส์ ให้คะแนนรวมที่ 66% จากผู้รีวิว 32 คน และอินเทอร์เน็ต มูฟวี่ ดาตาเบส ให้คะแนนรีวิวที่ 7.1 เต็ม 10 จากผู้รีวิว 132 คน
การฉาย.
ในส่วนของประเทศไทย ภาพยนตร์มีการเปิดตัวอย่างเป็นทางการผ่านการเปิดตัวโครงการใหม่ของจีดีเอช ห้าห้าเก้า เมื่อวันที่ 27 ธันวาคม พ.ศ. 2564 โดยจีดีเอช ห้าห้าเก้า ประกาศเป็นผู้ถือลิขสิทธิ์การจัดจำหน่ายภาพยนตร์แต่เพียงผู้เดียวในประเทศไทยจาก เจ็ตโทน คอนเทนต์ส ก่อนเปิดเผยวันเข้าฉายอย่างเป็นทางการคือ 10 กุมภาพันธ์ พ.ศ. 2565 ผ่านมิวสิกวิดีโอ "Nobody knows" ที่เป็นเพลงประกอบภาพยนตร์ พร้อมทั้งปล่อยใบปิดภาพยนตร์ และตัวอย่างภาพยนตร์อย่างเป็นทางการ ก่อนมีงานแถลงข่าวเปิดตัวอย่างเป็นทางการเมื่อวันที่ 22 มกราคม พ.ศ. 2565 ณ บ้านหับโห้หิ้น บางกอก ถนนสุขุมวิท และมีรอบปฐมทัศน์เมื่อวันที่ 9 กุมภาพันธ์ พ.ศ. 2565 ณ โรงภาพยนตร์เอสเอฟ เวิลด์ ซีเนม่า ศูนย์การค้าเซ็นทรัลเวิลด์ "วันสุดท้าย..ก่อนบายเธอ" ออกฉายอย่างเป็นทางการในประเทศไทยวันที่ 10 กุมภาพันธ์ พ.ศ. 2565
รายได้.
วันแรกของการเข้าฉายอย่างเป็นทางการ (10 กุมภาพันธ์) ภาพยนตร์เปิดตัวด้วยรายได้ 3.32 ล้านบาท (ทั่วประเทศ 6.7 ล้านบาท) หลังจากผ่านวันหยุดสุดสัปดาห์แรกของการเข้าฉาย (สี่วันหลังจากการเข้าฉาย) ภาพยนตร์ทำรายได้รวม 16.58 ล้านบาท (ทั่วประเทศ 34.42 ล้านบาท)
วัดม่วง (อำเภอบ้านโป่ง)

วัดม่วง เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ริมแม่น้ำแม่กลองฝั่งตะวันตก ในตำบลบ้านม่วง อำเภอบ้านโป่ง จังหวัดราชบุรี
วัดม่วงสร้างโดยชาวมอญบ้านม่วง จากคำบอกเล่าของชาวบ้านเชื่อกันว่าบรรพบุรุษรุ่นแรกอพยพมาจากประเทศพม่าในสมัยกรุงศรีอยุธยาราวรัชสมัยของสมเด็จพระนเรศวรมหาราช (พ.ศ. 2133–2148) โดยติดตามพระมหาเถรคันฉ่องซึ่งเป็นพระสงฆ์เชื้อสายมอญนิกายมหายานเข้ามาตั้งถิ่นฐานริมแม่น้ำแม่กลอง แล้วให้ชื่อหมู่บ้านเหมือนบ้านเดิมในพม่าว่าบ้านม่วงและได้สร้างวัดประจำหมู่บ้านว่า "วัดม่วง" ภาษามอญเรียกว่า "เพลียเกริก" ตั้งเป็นวัดเมื่อ พ.ศ. 2223 ได้รับพระราชทานวิสุงคามสีมาเมื่อวันที่ 26 กันยายน พ.ศ. 2544
อาคารเสนาสนะที่สำคัญ ได้แก่ อุโบสถอาคารก่ออิฐถือปูนขนาดเล็กตั้งอยู่ภายในเขตกำแพงแก้วก่ออิฐถือปูน หน้าบันของอุโบสถหลังเก่า บนบานหน้าต่างโดยรอบ รวมทั้งผนังบานประตูทั้งหน้าและหลัง มีลวดลายปูนปั้น งานแกะสลัก และภาพจิตรกรรม เจดีย์มอญตั้งอยู่ด้านหน้าวัดติดกับแม่น้ำแม่กลอง มีลักษณะเป็นเจดีย์ก่ออิฐถือปูนทรงกลมแบบเจดีย์มอญ เจดีย์ประธานมีขนาดใหญ่ตั้งอยู่ภายในเขตกำแพงแก้ว บริเวณวัดยังมีต้นโพธิ์อายุร่วมร้อยปี มีเส้นรอบวง 11 เมตร ความสูง 10 เมตร มีกิ่งก้านสาขาปกคลุม โดยรอบๆ ซ้อมประตูวัด รากของต้นโพธิ์แทงเข้าไปตามซอก และโครงสร้างของซุ้มประตู กิ่งของต้นมีรูปร่างคล้าย ๆ กับช้างทรงขนาดใหญ่
วัดยังมีพิพิธภัณฑ์พื้นบ้านวัดม่วง มีการเก็บรวบรวมหนังสือคัมภีร์ใบลาน สมุดข่อย ซึ่งจารึกข้อความด้วยภาษามอญ ภาษาบาลี ภาษาเขมร ไว้มากกว่า 5,000 ผูก
วัดม่วง (จังหวัดพระนครศรีอยุธยา)

วัดม่วง เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลโพธิ์สามต้น อำเภอบางปะหัน จังหวัดพระนครศรีอยุธยา มีที่ดิน 16 ไร่ 1 งาน 52 ตารางวา ปัจจุบันมีพระมหาพรณรงค์ เขมวโร ดำรงตำแหน่งเจ้าอาวาส
วัดม่วงสร้างขึ้นเมื่อ พ.ศ. 2355 สมัยต้นรัตนโกสินทร์ ในรัชกาลพระบาทสมเด็จพระพุทธเลิศหล้านภาลัย ไม่มีหลักฐานปรากฎว่าใครผู้สร้างวัดม่วง ได้รับพระราชทานวิสุงคามสีมาเมื่อ พ.ศ. 2357 ตั้งชื่อวัดตามชื่อหมู่บ้าน คือ "บ้านม่วง" ตลอดระยะเวลาที่สร้างวัดขึ้นมาชาวบ้านม่วงก็ได้ดูแลอุปถัมภ์พระภิกษุสามเณรและวัดตลอดมา ไม่ปรากฎว่าเคยมีช่วงเวลาใดที่เป็นวัดร้าง จากคำบอกเล่า หม่อมเจ้าเกษรได้บูรณปฏิสังขรณ์ขึ้นในระยะเวลาใกล้เคียงกับที่เจ้าพระยาภูธราภัย (นุช บุณยรัตพันธุ์) ที่สมุหนายก สมัยพระบาทสมเด็จพระจุลจอมเกล้าเจ้าอยู่หัวได้ดำเนินการบูรณปฏิสังขรณ์วัดเขาดิน (วัดวรนายกรังสรรค์เจติยบรรพตาราม)
กรมศิลปากรได้ประกาศขึ้นทะเบียนวัดม่วงเป็นโบราณสถาน เมื่อ พ.ศ. 2541 โบราณสถานที่สำคัญคือวิหาร โบสถ์ และเจดีย์ ภายในวิหารมีภาพจิตรกรรมฝาผนังและที่ประตูหน้าต่าง เขียนด้วยสีฝุ่นบนผนังที่มีการรองพื้นและขัดเรียบเป็นมัน เขียนเรื่องราวพุทธประวัติ ทศชาติชาดก ไตรภูมิ ปฐมสมโพธิ และเรื่องสุภาษิต มีจารึกว่าภาพจิตรกรรมเขียนเมื่อ พ.ศ. 2444
ปูชนียวัตถุที่สำคัญได้แก่ พระประธานในอุโบสถ เป็นพระพุทธรูปเก่าแก่คู่มากับวัด ชาวบ้านเรียก "หลวงพ่อทอง" เป็นพระพุทธรูปปางสะดุ้งมาร พระประธานในพระวิหาร ชาวบ้านเรียก "หลวงพ่อเพชร" เป็นพระพุทธรูปปางสะดุ้งมาร และเจดีย์ซึ่งมีขนาดใหญ่โตพอสมควร ขนาดฐานกว้างด้านละ 4 เมตร
อัรริฟาอ์

อัรริฟาอ์  เป็นเมืองที่ขนาดใหญ่ตามพื้นที่เป็นอันดับ 2 ของประเทศบาห์เรน แบ่งออกเป็น 3 ส่วน: #เปลี่ยนทาง , #เปลี่ยนทาง และ #เปลี่ยนทาง 
เมืองนี้เจริญเติบโตเร็วมาก โดยสำมะโน ค.ศ. 2001 ระบุว่าเมืองนี้มีประชากร 79,550 คน แต่ใน ค.ศ. 2008 มีการประมาณการว่ามีประชากร 111,000 คน
รักจัง ๆ หัวใจข้ามขั้ว

รักจัง ๆ หัวใจข้ามขั้ว  หรือ มนต์รักครั้งที่ 3 ในตอนที่ออกอากาศทางช่อง โมโนแม็กซ์ เป็นละครโทรทัศน์ของเกาหลีใต้ปี พ.ศ. 2561 ที่กำกับโดย พโย มิน-ซู และนำแสดงโดย ซอ คัง-จุน และ อีซอม สำรวจด้านที่แท้จริงของความสัมพันธ์ระหว่างคู่รัก ออกอากาศในวันศุกร์และวันเสาร์ทางช่อง เจทีบีซี เวลา 23:00 น. (เวลาเกาหลี) ตั้งแต่วันที่ 28 กันยายน ถึง 17 พฤศจิกายน ปี พ.ศ. 2561
เรื่องย่อ.
โรแมนติกคอมมาดี้ที่ติดตามเรื่องราวความโรแมนติกที่สมจริงของคนสองคนที่มีบุคลิกตรงข้ามกันโดยสิ้นเชิง ที่พบกันโดยไม่คาดคิดในกลุ่มนัดบอด
อน จุน-ย็อง (ซอ คัง-จุน) เป็นนักศึกษามหาวิทยาลัยอายุ 20 ปี เขาเป็นเด็กเนิร์ด เรียนดี ใส่แว่น กางเกงยีนส์ ถุงเท้าสีขาว และรองเท้าผ้าใบสีขาว เขาไม่สนใจเกี่ยวกับแฟชั่น เขาวางแผนเกินความจำเป็นและอ่อนไหวมาก จากนั้นจุนยองก็เข้าร่วมนัดบอดครั้งแรกของเขา ที่นั่น เขาได้พบกับย็องแจ และพวกเขาก็เริ่มเดทกัน
อี ย็อง-แจ (อีซอม) ซึ่งอายุ 20 ปีเช่นกัน มีอารมณ์ เป็นธรรมชาติ เธอไม่มีพ่อแม่ แต่เธอสนิทกับพี่ชายของเธอมาก พวกเขาอยู่ด้วยกันและพึ่งพาอาศัยกัน ความฝันของเธอคือการเป็นเศรษฐี และเธอตัดสินใจทำงานเป็นผู้ช่วยช่างทำผมแทนที่จะไปมหาวิทยาลัย จากนั้นเพื่อนก็ลากเธอไปนัดบอดกับนักศึกษามหาวิทยาลัย ที่นั่น เธอได้พบกับ จุน-ย็อง ซึ่งมีบุคลิกที่แตกต่างจากเธอโดยสิ้นเชิง
วัดป่าเนรัญชรา

วัดป่าเนรัญชรา เป็นวัดราษฎร์สังกัดคณะสงฆ์ฝ่ายธรรมยุติกนิกาย ตั้งอยู่ในตำบลเป๊าะ อำเภอบึงบูรพ์ จังหวัดศรีสะเกษ อยู่บริเวณใกล้กับปรางค์กู่สมบูรณ์ ซึ่งเป็นแหล่งท่องเที่ยวทางโบราณคดี มีพื้นที่รอบบริเวณวัด 15 ไร่ 
วัดป่าเนรัญชรา หรือ วัดป่าเนรัญชราวนาราม สร้างเมื่อ พ.ศ. 2540-2542 โดยการนำสร้างของหลวงพ่อหมอ หรือพระครูวีรญาณโสภณ เจ้าอาวาส ตามที่ท่านได้นิมิต โดยต้องการให้เรือที่ชื่อ "เรือพิฆาตสังสารวัตฎ" หมายความว่า เป็นศูนย์รวมปฏิบัติธรรมพิฆาตกิเลส ตั้งเป็นวัดเมื่อวันที่ 21 กรกฎาคม พ.ศ. 2541 ได้รับพระราชทานวิสุงคามสีมาเมื่อวันที่ 8 สิงหาคม พ.ศ. 2556
เรือพิฆาตสังสารวัตฎหลังนี้ก่อสร้างเป็นเรือรบ 5 ชั้น ยาว 55 เมตร สูง 24 เมตร ใช้เป็นทั้งอุโบสถ วิหาร เจดีย์ และศาลาการเปรียญในอาคารหลังเดียวกัน แต่ละชั้นประกอบด้วย ชั้นที่ 1 เป็นห้องกรรมฐาน (ท้องเรือ) ชั้นที่ 2 ตัวเรือเป็นศูนย์ปฏิบัติธรรม ชั้นที่ 3 เป็นดาดฟ้า ประดิษฐานโบสถ์เจดีย์ มีพระประธานเป็นพระพุทธชินราชจำลอง ชั้นที่ 4 เป็นห้องพระพุทธ และชั้นที่ 5 เป็นห้องบรรจุพระบรมสารีริกธาตุ อาคารสร้างเมื่อ พ.ศ. 2540 แล้วเสร็จเมื่อ พ.ศ. 2542 งบประมาณในการก่อสร้าง 15 ล้านบาท
ซาวเออร์แคนดี (เพลงเลดีกากาและแบล็กพิงก์)

"ซาวเออร์แคนดี"  เป็นเพลงของนักร้องชาวอเมริกัน เลดีกากา และเกิร์ลกรุปเกาหลีใต้ แบล็กพิงก์ วางจำหน่ายในรูปแบบดิจิทัลดาวน์โหลดและสตรีมมิงเมื่อวันที่ 28 พฤษภาคม ค.ศ. 2020 เป็นซิงเกิลประชาสัมพันธ์จากสตูดิโออัลบั้มที่หกของกากา "โครมาติกา" เขียนโดย กากา, แมดิสัน เลิฟ, รามี ยากูบ, เท็ดดี พัก และโปรดิวเซอร์ บลัดป็อป และเบินส์ เพลงเป็นแนวแดนซ์ป็อป ดีปเฮาส์ และอิเล็กโทรป็อปที่มีจังหวะของเฮาส์ แดนซ์ และอิเล็กทรอนิกส์ ในด้านเนื้อร้อง เพลงเปรียบเทียบศิลปินกับลูกอมรสเปรี้ยว
ในเชิงพาณิชย์ "ซาวเออร์แคนดี" ขึ้นอันดับที่หนึ่งในมาเลเซียและสิงคโปร์ และติดสิบอันดับแรกในออสเตรเลีย เอสโตเนีย กรีซ ฮังการี และลิทัวเนีย
การตอบรับ.
โจอี โนลฟี จาก "เอนเตอร์เทนเมนต์วีกลี" เรียกเพลงนี้ว่า "การร่วมมือครั้งยิ่งใหญ่" และ "การเสิร์ฟที่ชวนน้ำลายไหล" เจม แอสวอร์ด จาก "วาไรตี" มองว่าเป็น "การผสมผสานที่เปล่งประกายของศิลปินทั้งสอง" ในขณะที่ แซล ซิงก์มานี จาก "สแลนด์แมกกาซีน" เรียกเพลงนี้ว่า "ไร้ซึ่งโภชนาการ" (empty-calorie) 
ผู้มีส่วนร่วมทำเพลง.
<templatestyles src="Div col/styles.css"/>
อุซเบกิสถานซูเปอร์ลีก

อุซเบกิสถานซูเปอร์ลีก  เป็นลีกฟุตบอลสูงสุดของประเทศอุซเบกิสถาน ก่อตั้งในปี ค.ศ. 1992
สโมสรที่เข้าร่วมอุซเบกิสถานซูเปอร์ลีก (ฤดูกาล 2024).
<section begin=map />
<section end=map />
ทำเนียบสโมสรชนะเลิศ.
<templatestyles src="Div col/styles.css"/>
อารีย์

อารีย์ เป็นชื่อย่าน ชื่อซอย และชื่อทางแยกหนึ่งบริเวณถนนพหลโยธินและซอยพหลโยธิน 7 อยู่ระหว่างย่านสนามเป้ากับย่านสะพานควาย ในท้องที่แขวงพญาไทและแขวงสามเสนใน เขตพญาไท กรุงเทพมหานคร
ประวัติ.
ในสมัยพระบาทสมเด็จพระจุลจอมเกล้าเจ้าอยู่หัว หลังการสร้างพระราชวังดุสิต และการสร้างทางรถไฟสายกรุงเทพ–อยุธยา และกรุงเทพ–นครราชสีมา เมืองเริ่มขยายตัวในสองฟากทางรถไฟบริเวณแขวงถนนนครไชยศรี แขวงบางซื่อ แขวงจตุจักร แขวงสามเสนใน ต่อมาในสมัยพระบาทสมเด็จพระมงกุฎเกล้าเจ้าอยู่หัว มีการตั้งหน่วยงานทหารจำนวนมากบริเวณทิศเหนือของเขตดุสิตและอยู่ทางทิศตะวันตกของแขวงสามเสนใน (หรือแขวงพญาไทในปัจจุบัน)
ราว พ.ศ. 2443–2479 ย่านอารีย์ยังไม่มีความสำคัญมากนัก แผนที่ราว พ.ศ. 2467–2468 ย่านอารีย์เป็นเพียงพื้นที่เกษตรกรรม เป็นนาข้าวและสวนผลไม้ จนเมื่อมีการตัดถนนประชาธิปัตย์เมื่อ พ.ศ. 2479 ซึ่งเป็นถนนที่เชื่อมไปยังดอนเมือง ต่อมาถนนสายนี้เรียกว่า "ถนนพหลโยธิน" โดยในแผนที่ พ.ศ. 2498–2499 ปรากฏบ้านเดี่ยวบนพื้นที่ขนาดใหญ่ และบริเวณหัวมุมถนนพหลโยธินตัดกับซอยอารีย์ก็ปรากฏตึกแถว บริเวณนี้เป็นย่านที่อยู่อาศัยของกลุ่มข้าราชการ คนสำคัญทางการเมืองในช่วงหลัง พ.ศ. 2490 ย่านอารีย์รวมถึงบริเวณซอยราชครูจึงเป็นที่อยู่ของข้าราชการและกลุ่มคนที่มีอิทธิพลต่อการบริหารราชการ
เมื่อ พ.ศ. 2516 ร้านสหกรณ์พระนครเปิดทำการ เป็นศูนย์การค้าสำหรับการจับจ่ายซื้อหาของข้าราชการและผู้อยู่อาศัยในย่านนี้ ในช่วง พ.ศ. 2533–2543 ได้มีการสร้างสำนักงานธุรกิจหลายบริษัท เป็นอาคารสูงหลายแห่ง เช่น อาคารธนาคารกสิกรไทย, อาคารชินวัตร 1 และ 2 (ต่อมาทั้งสองอาคารเปลี่ยนชื่อเป็น อาคารเอไอเอส ทาวเวอร์ 1 และ 2 ตามลำดับ), อาคารเอสพี (อาคาร IBM) และอาคารเอ็กซิมแบงก์ เป็นต้น เมื่อ พ.ศ. 2542 เปิดดำเนินการรถไฟฟ้าบีทีเอส โดยมีสถานีอารีย์ตั้งอยู่บริเวณสามแยก
ปัจจุบัน ย่านอารีย์มีความเป็นชุมชนกึ่งเก่ากึ่งใหม่ มีข้าราชการและผู้คนอยู่อาศัยดั้งเดิม มีสถานที่ราชการ ได้แก่ สำนักงานสรรพากรพื้นที่กรุงเทพมหานคร 4 กรมสรรพากร กระทรวงทรัพยากรธรรมชาติและสิ่งแวดล้อม กรมประชาสัมพันธ์ กระทรวงการคลัง สำนักงานการตรวจเงินแผ่นดิน กองบัญชาการตำรวจตระเวนชายแดน สำนักงานคณะกรรมการนโยบายรัฐวิสาหกิจ อาคารสำนักงาน ได้แก่ สหกรณ์พระนคร อาคารเอสซีทาวเวอร์ อาคารปิยวรรณ อาคารเอสเอ็มอีแบงก์ อาคารพหลโยธินเพลส อาคารอารีย์ฮิลส์ อาคารเอไอเอสทาวเวอร์ 1,2 อาคารสำนักงานใหญ่ธนาคารกสิกรไทย พหลโยธิน และอาคารสำนักงานเพิร์ลแบงค็อก ย่านที่พักอาศัย คอนโดมีเนียม และย่านของกินขึ้นชื่อทั้งคาวและหวาน
สนธิสัญญาทรัว

สนธิสัญญาทรัว  เป็นข้อตกลงของพระเจ้าเฮนรีที่ 5 แห่งอังกฤษกับรัชทายาทในราชบัลลังก์ว่าจะได้สืบทอดราชบัลลังก์ฝรั่งเศสหลังการสวรรคตของพระเจ้าชาร์ลที่ 6 แห่งฝรั่งเศส โดยมีการให้สัตยาบันสนธิสัญญานี้ที่เมืองทรัวของฝรั่งเศสเมื่อ 21 พฤษภาคม ค.ศ. 1420 ภายหลังจากการรบของพระเจ้าเฮนรีซึ่งประสบความสำเร็จอย่างมากในฝรั่งเศส และเป็นต้นเหตุให้เกิดสงครามร้อยปีที่ซึ่งในที่สุดชัยชนะเป็นของฝรั่งเศสในยุทธการที่กัสตียงเมื่อ ค.ศ. 1453 ทำให้พระมหากษัตริย์อังกฤษทั้งหลายล้วนพยายามอ้างสิทธิในราชบัลลังก์ฝรั่งเศส
เงื่อนไข.
สนธิสัญญานี้ได้ทำให้การอภิเษกสมรสระหว่างพระราชธิดาในพระเจ้าชาร์ลที่ 6 แห่งฝรั่งเศส คือแคเธอรินแห่งวาลัว กับพระเจ้าเฮนรีที่ 5 แห่งอังกฤษซึ่งในขณะนั้นเป็นผู้สำเร็จราชการฝรั่งเศส และได้รับการยอมรับ (พร้อมทั้งพระราชโอรสทั้งหลายที่จะประสูติในอนาคต) ในฐานะของผู้รับสืบทอดราชบัลลังก์ฝรั่งเศส พระเจ้าชาร์ลที่ 7 แห่งฝรั่งเศสจึงทรงถูกละเว้นจากการสืบสันตติวงศ์ สภาฐานันดรแห่งฝรั่งเศสได้ให้สัตยาบันสนธิสัญญานี้ในปีที่พระเจ้าเฮนรีเข้าสู่กรุงปารีส
จอมขมังเวทย์ (ภาพยนตร์ปี พ.ศ. 2548)

จอมขมังเวทย์  เป็นภาพยนตร์ไทยสยองขวัญ แอคชั่น ปี พ.ศ. 2548 กำกับโดยต้อม ปิยะพันธ์ุ ชูเพ็ชร์ นำแสดงโดยนก ฉัตรชัย เปล่งพานิช และ อครา อมาตยกุล
เรื่องย่อ.
อิทธิ (ฉัตรชัย เปล่งพานิช) เป็นอดีตเจ้าหน้าที่ตำรวจ ซึ่งปัจจุบันถูกพิพากษาว่ากระทำความผิดทางอาญา และมีความสามารถด้าน มนต์ดำ อันทรงพลังที่ทำให้เขากลายเป็นนักโทษที่น่าเกรงขาม เขาถูกย้ายไปขังเดี่ยวในห้องขังที่สร้างขึ้นเป็นพิเศษ แต่ด้วยความสามารถในการอ่านใจของเขา ก็สามารถตรวจพบจุดอ่อนในผู้คุมคนหนึ่งที่นำอาหารมาให้เขา ในการโต้ตอบกับผู้คุม เขาสามารถเข้าควบคุมจิตใจของชายคนนั้นและใช้ผู้ชายคนนั้นเพื่อช่วยเขาหลบหนีได้
สันติ (อครา อมาตยกุล) ตำรวจหนุ่มถูกมอบหมายให้ตามล่าอิทธิ และในการเผชิญหน้ากับอิทธิ สันติก็ยิ่งหมกมุ่นอยู่กับการได้มาซึ่งพลังเวทย์มนตร์ด้วยตัวเขาเอง
ออกฉายและผลตอบรับ.
ผลิตโดย อาร์เอสฟิล์ม จอมขมังเวทย์ ออกฉายในไทยวันพฤหัสบดีที่ 10 มีนาคม พ.ศ. 2548
ฉัตรชัย เปล่งพานิช ได้รับรางวัลนักแสดงนำชายยอดเยี่ยมจากงาน รางวัลภาพยนตร์แห่งชาติ สุพรรณหงส์ ครั้งที่ 15 นอกจากนี้ยังได้เพิ่มอีก 2 รางวัลคือ การสร้างภาพพิเศษยอดเยี่ยม โดย โอเรียลทัลโพสต์ และ แต่งหน้ายอดเยี่ยม โดย คุณวิทยา ดีรัตน์ตระกูล
ภาคต่อ.
ในปี พ.ศ. 2562 ต้อม ปิยะพันธุ์ ได้กลับมาสร้างภาคต่อของภาพยนตร์เรื่องนี้โดยใช้ชื่อว่า จอมขมังเวทย์ 2020 นำแสดงโดย หมาก ปริญ สุภารัตน์ ก็อต จิรายุ ตันตระกูล และ นก สินจัย เปล่งพานิช ร่วมด้วย นก ฉัตรชัย ที่กลับมารับบท อิทธิ จอมขมังเวทย์ในตำนาน
เลอเปอตีปารีเซียง

เลอเปอตีปารีเซียง  เป็นหนังสือพิมพ์ฝรั่งเศสที่มีชื่อเสียงในช่วงสาธารณรัฐฝรั่งเศสที่ 3 ตีพิมพ์ระหว่าง ค.ศ. 1876 ถึง ค.ศ. 1944 และมียอดจำหน่ายมากกว่า 2 ล้านฉบับหลังสงครามโลกครั้งที่ 1
การตีพิมพ์.
หนังสือพิมพ์ "เลอเปอตีปารีเซียง" ได้รับการเผยแพร่ไปทั่วฝรั่งเศส และมีบันทึกระบุว่ามียอดจำหน่ายมากที่สุดในโลกในเวลานั้น ในเดือนพฤษภาคม ค.ศ. 1927 "เลอเปอตีปารีเซียง" ตกเป็นเหยื่อการแกล้งสื่อที่[[ฌ็อง-ปอล ซาทร์]] และเพื่อน ๆ ของเขาจัดฉากขึ้น โดยพวกเขาประกาศว่า[[ชาลส์ ลินด์เบิร์ก]] จะได้รับรางวัลนักศึกษาเกียรตินิยมจาก[[เอกอลนอร์มาลซูว์เปรีเยอร์ (ปารีส)|เอกอลนอร์มาลซูว์เปรีเยอร์]] ในช่วง[[สงครามโลกครั้งที่สอง]] "เลอเปอตีปารีเซียง" ซึ่งมีโกลด ฌ็องแต เป็นบรรณาธิการใหญ่ ได้กลายเป็นกระบอกเสียงอย่างเป็นทางการของ[[ฝรั่งเศสเขตวีชี|ระบอบวีชี]] และใน ค.ศ. 1944 ก็ได้รับการตีพิมพ์เป็นระยะเวลาสั้น ๆ ในเยอรมนีนาซีก่อนปิดตัวลง
ภูมิหลัง.
ก่อนคริสต์ศตวรรษที่ 20 หนังสือพิมพ์ส่วนใหญ่เน้นเนื้อหาการเมือง เช่น "ลาแพร็ส" ของปารีส เป็นหนังสือพิมพ์ที่มีความสัมพันธ์ใกล้ชิดกับพรรคการเมืองเพื่อที่จะทำกำไร อย่างไรก็ตาม สถานการณ์นี้นำไปสู่การวางแผนสร้างความสนใจเพื่อเพิ่มยอดขาย การก่อตั้งหนังสือพิมพ์ "เลอมาแต็ง" ของ[[โจเซฟ พูลิตเซอร์]] เป็นแรงบันดาลใจให้แก่วงการหนังสือพิมพ์รูปแบบใหม่ เป็นจุดเริ่มต้นของ "เลอเปอตีฌูร์นาล" และ "เลอเปอตีปารีเซียง" ซึ่งผลักดันวงการหนังสือพิมพ์ฝรั่งเศสไปสู่สื่อมวลชน หนังสือพิมพ์เหล่านี้นำเสนอข่าวที่น่าตื่นเต้นมากกว่าที่จะอาศัยการโฆษณาชวนเชื่อทางการเมือง หมายความว่าพวกเขายังสามารถเลี่ยงภาษีที่จัดเก็บจากหนังสือพิมพ์การเมืองส่วนใหญ่ ตามรูปแบบใหม่นี้ การรายงานในหัวข้อต่าง ๆ เช่น การเงิน แฟชั่น กำหนดเป้าหมายผู้อ่านไว้ที่ชนชั้นกลางถึงชนชั้นล่าง การดึงดูดประชากรกลุ่มนี้ส่งผลให้ "เลอเปอตีปารีเซียง" เข้าถึงผู้คนนับล้าน
กัสปาร์ อูว์เลียล

กัสปาร์ อูว์เลียล (25 พฤศจิกายน ค.ศ. 1984 – 19 มกราคม ค.ศ. 2022) เป็นนักแสดงชาวฝรั่งเศส เขามีชื่อเสียงจากการแสดงเป็นฮันนิบาล เล็กเตอร์ วัยหนุ่มในเรื่อง "ฮันนิบาล ตำนานอำมหิตไม่เงียบ" (2007) และเจ้าแห่งแฟชั่น อีฟว์ แซ็ง โลร็อง ในภาพยนตร์ชีวประวัติเรื่อง "แซ็ง โลร็อง" (2014) และเป็นหน้าตาให้แก่น้ำหอมผู้ชายชาเนล เบลอเดอชาเนล เขายังได้รับเลือกให้แสดงเป็นแอนตัน โมการ์ต / มิดไนท์แมน ในซีรีส์ของดิสนีย์+เรื่อง "มูนไนท์" (2022)
อูว์เลียลได้รับการเสนอชื่อเข้าชิงรางวัลเซซาร์ สาขานักแสดงที่มีแนวโน้มมากที่สุดใน ค.ศ. 2002 และ 2003 จากนั้นใน ค.ศ. 2004 เขาได้รับรางวัลดังกล่าวจากภาพยนตร์เรื่อง "หมั้นรักสุดปลายฟ้า" และยังได้รับรางวัลเซซาร์ สาขานักแสดงนำชายยอดเยี่ยม จากภาพยนตร์เรื่อง "เรื่องรักโลกแตก" (2016) 
อูว์เลียลเสียชีวิตเมื่อวันที่ 19 มกราคม ค.ศ. 2022 หลังประสบอุบัติเหตุระหว่างการเล่นสกีที่รีสอร์ตลารอเซียร์ในจังหวัดซาวัว ประเทศฝรั่งเศส
อูชิกุไดบุตสึ

อูชิกุไดบุตสึ  เป็นรูปปั้นที่อูชิกุ จังหวัดอิบารากิ ประเทศญี่ปุ่น ซึ่งสร้างเสร็จใน ค.ศ. 1993 มีความสูงรวม โดยรวมฐานที่สูง และพื้นดอกบัว 10 เมตร รูปปั้นนี้เคยครองสถิติรูปปั้นที่สูงที่สุดใน ค.ศ. 1993 ถึง 2008 ข้อมูลเมื่อ 2018[ [update]] รูปปั้นนี้เป็นหนึ่งในรูปปั้นที่สูงที่สุด 5 อันดับแรกของโลก
ตรงรูปปั้นมีลิฟต์พาผู้เข้าชมไปยังจุดชมวิวที่อยู่ในระดับความสูง รูปปั้นนี้มีรูปร่างเป็นพระอมิตาภพุทธะที่ทำจากสัมฤทธิ์ ซึ่งสร้างขึ้นเพื่อรำลึกถึงวันเกิดของชินรัน ผู้ก่อตั้งศาสนาพุทธสำนักโจโดชินชู (浄土真宗)
อัชชุรเฏาะฮ์ (แก้ความกำกวม)

อัชชุรเฏาะฮ์ (โดยทั่วไปมักสะกดว่า al-Shorta) หรือ อัลชอร์ตา หรือ ชอร์ตา อาจหมายถึง
ความหมายอื่น ๆ.
<table id="
disambigbox" class="metadata plainlinks dmbox 
dmbox-disambig" style="">
<tr>
<td class="mbox-image" style="padding: 2px 0 2px 0.4em;">
 </td>
<td class="mbox-text" style="padding: 0.25em 0.4em; font-style: italic; "> หน้านี้รวมบทความที่มีชื่อเหมือนหรือใกล้เคียงกัน
 </td>
</tr>
</table>#เปลี่ยนทาง
ปีเย-นัวร์

เปีย-นัวร์ (พหุพจน์: Pieds-Noirs, [pje nwaʁ] #เปลี่ยนทาง) เป็นบุคคลที่มีต้นกำเนิดจากชาวฝรั่งเศสและชาวยุโรปประเทศอื่นในประเทศแอลจีเรียสมัยการปกครองของฝรั่งเศสใน ค.ศ. 1830 ถึง 1962 หลังแอลจีเรียประกาศเอกราชหรือไม่กี่เดือนต่อมา มีประชากรจำนวนมากอพยพไปยังประเทศฝรั่งเศสแผ่นดินใหญ่หรือคอร์ซิกา
หลังการรุกรานของฝรั่งเศสในวันที่ 18 มิถุนายน ค.ศ. 1830 จนกระทั่งได้รับเอกราช แอลจีเรียกลายเป็นเขตบริหารหนึ่งของฝรั่งเศส โดยประชากรจากยุโรปถูกเรียกเป็นแอลจีเรียหรือ colons (อาณานิคม) ส่วนมุสลิมในแอลจีเรีนถูกเรียกเป็นชาวอาหรับ, มุสลิม หรือชนพื้นเมือง ศัพท์ "เปีย-นัวร์" เริ่มถูกใช้ก่อนสิ้นสุดสงครามแอลจีเรียใน ค.ศ. 1962 เพียงไม่นาน จากสำมะโนสุดท้ายในแอลจีเรียที่ปกครองโดยฝรั่งเศส ซึ่งจัดตั้งในวันที่ 1 มิถุนายน ค.ศ. 1960 มีพลเมืองที่ไม่ใช่มุสลิม (ส่วนใหญ่นับถือคริสต์นิกายโรมันคาทอลิก แต่รวมชาวแอลจีเรียเชื้อสายยิว 130,000 คน) ในแอลจีเรีย 1,050,000 คน เท่ากับร้อยละ 10 ของประชากรประเทศ
ในช่วงสงครามแอลจีเรีย กลุ่ม "เปีย-นัวร์" สนับสนุนการปกครองของฝรั่งเศสในแอลจีเรียอย่างมากและต่อต้านกลุ่มชาตินิยมแอลจีเรีย เช่น "Front de libération nationale" (FLN) และ "Mouvement national algérien" (MNA) ความขัดแย้งเกิดจากความไม่เท่าเทียมกันทางการเมืองและเศรษฐกิจที่มองว่าเป็น "ความแตกแยก" จากการปกครองของฝรั่งเศส ตลอดจนความต้องการตำแหน่งผู้นำสำหรับชนเบอร์เบอร์, อาหรับ และวัฒนธรรมและกฎเกณฑ์อิสลามที่มีอยู่ก่อนการพิชิตฝรั่งเศส ความขัดแย้งเหล่านี้มีส่วนต่อการล่มสลายของสาธารณรัฐฝรั่งเศสที่ 4 และการอพยพของชาวยุโรปและแอลจีเรียเชื้อสายยิวไปยังฝรั่งเศส
หลังจากแอลจีเรียเป็นเอกราชใน ค.ศ. 1962 "เปีย-นัวร์" ที่มีสัญชาติฝรั่งเศสประมาณ 800,000 คนอพยพไปยังฝรั่งเศสแผ่นดินใหญ่ ในขณะที่ประมาณ 200,000 คนยังคงในประเทศแอลจีเรีย ภายหลังลดจำนวนลงถึงประมาณ 100,000 คนใน ค.ศ. 1965 และประมาณ 50,000 คนในช่วงปลายคริสต์ทศวรรษ 1960
คิม จ็อง-อู

คิม จอง-อู (เกิด 19 กุมภาพันธ์ พ.ศ. 2541) หรือรู้จักกันในชื่อ จองอู เป็นนักร้อง นักเต้น และพิธีกรชาวเกาหลีใต้ เขาเป็นสมาชิกของวงบอยแบนด์เอ็นซีที (เอ็นซีทียู, เอ็นซีที 127, เอ็นซีทีโดแจจอง) ภายใต้สังกัด เอสเอ็มเอนเตอร์เทนเมนต์
เขาเดบิวต์เป็นสมาชิกเอ็นซีทียูในปี พ.ศ. 2561 และเข้าร่วมเอ็นซีที 127 ในปีเดียวกัน เขาเป็นนักร้องนำและนักเต้นนำในเอ็นซีที 127 อย่างเป็นทางการ
ผลงานเพลง.
12월의 인사 (Goodbye) SUNNY,JUNGWOO,RENJUN
OST Part.1 - 이젠 웃으며, 안녕 (Smile Good Bye)
체크인 한양 OST Part.2 - 같이 걸을래 (First Step)
คัง ฮเย-ว็อน

คัง ฮเย-ว็อน (เกาหลี: ; อักษรโรมัน: Kang Hye-won; เกิด 5 กรกฎาคม ค.ศ. 1999) รู้จักกันดีในชื่อ ฮเยว็อน เป็นนักร้อง, แร็ปเปอร์ และนักแสดงชาวเกาหลีใต้ เธอเป็นอดีตสมาชิกของเกิร์ลกรุปเกาหลีใต้-ญี่ปุ่นไอซ์วัน ซึ่งก่อตั้งโดยซีเจ อีแอนด์เอ็มผ่านรายการโทรทัศน์การแข่งขันเรียลลิตีโชว์"พรอดิวซ์โฟร์ตีเอต"ในปี 2018
ชีวิตในวัยเด็ก.
ฮเยว็อนเกิดที่เมืองยังซัน ประเทศเกาหลีใต้ เมื่อวันที่ 5 กรกฎาคม ค.ศ. 1999 เธอเข้าเรียนที่โรงเรียนมัธยมกวังในเมืองยังซัน จากนั้นเธอก็ย้ายไปเรียนที่โรงเรียนพหุศิลป์ฮันลิม
อาชีพ.
2018: พรอดิวซ์โฟร์ตีเอตและเปิดตัวกับไอซ์วัน.
ฮเยว็อนได้รับการประกาศให้เป็นส่วนหนึ่งของพรอดิวซ์โฟร์ตีเอตในปี 2018 ซึ่งเธอได้อันดับที่ 8 และได้เปิดตัวกับไอซ์วัน วงได้เปิดตัวทางการเมื่อวันที่ 29 ตุลาคม 2018 ด้วยเพลงหลักชื่อ "ลาวีอ็องโรซ" จากการเปิดตัวอีพีแรก "คัลเลอร์ไรซ์" ของพวกเธอ
2021–ปัจจุบัน: กิจกรรมเดี่ยวและ "W".
หลังจากที่ไอซ์วันสิ้นสุดกิจกรรมในวันที่ 29 เมษายน 2021 ฮเยว็อนก็กลับมาเป็นเด็กฝึกภายใต้เอตดีครีเอทีฟ เมื่อวันที่ 21 กรกฎาคม มีการประกาศว่าฮเยว็อนจะเปิดตัวในฐานะนักแสดงในซีซันที่ 3 ของเว็บซีรีส์เรื่อง Best Mistake ซึ่งแสดงเป็นจิน เซ-ฮี เมื่อวันที่ 27 กรกฎาคม เธอได้ปรากฏตัวในมิวสิกวิดีโอ "Hobby" ของพัก แช-ช็อง ในเดือนสิงหาคม ฮเยว็อนได้รับการยืนยันในฐานะสมาชิกรายการวาไรตีโชว์ How A Family is Made ของเอ็มบีซี
วันที่ 8 ธันวาคม วิดีโอทีเซอร์ถูกเปิดเผยบนช่องยูทูบของเธอ พร้อมประกาศเปิดตัวอัลบั้มพิเศษฤดูหนาว "W" วันที่ 22 ธันวาคม เธอได้ปล่อยอัลบั้มโดยมี "Winter Poem" เป็นเพลงหลัก
อำเภอผิงยฺเหวียน

อำเภอผิงยฺเหวียน  เป็นอำเภอหนึ่งทางตะวันตกเฉียงเหนือของมณฑลชานตง สาธารณรัฐประชาชนจีน อยู่ภายใต้การปกครองของนครระดับจังหวัดเต๋อโจว อำเภอนี้มีพื้นที่ 
ประวัติศาสตร์.
ในช่วงปลายราชวงศ์ฮั่น เล่าปี่ได้เริ่มต้นอาชีพราชการในฐานะนายอำเภอของอำเภอนี้ และเมืองนี้เป็นหนึ่งในจุดเริ่มต้นของการก่อกำเริบต่อต้านชาวต่างชาติ หรือที่เรียกว่า กบฏนักมวย
ในปี 1999 อำเภอนี้มีประชากร 437,584 คน
เขตการปกครอง.
ในปี 2012 อำเภอนี้แบ่งออกเป็น 2 แขวง, 7 เมือง และ 3 ตำบล
<templatestyles src="Div col/styles.css"/>
ยังซัน

ยังซัน  เป็นนครในจังหวัดคย็องซังใต้ ประเทศเกาหลีใต้ มีอาณาเขตทางทิศตะวันออกเฉียงเหนือติดกับอุลซัน ทิศตะวันออกเฉียงใต้ติดกับอำเภอคีจังและเขตคึมจ็องในปูซาน ทิศตะวันตกเฉียงใต้ติดกับคิมแฮ และทิศตะวันตกเฉียงเหนือติดกับมิลยัง ศาลาว่าการนครยังซันตั้งอยู่ในนัมบู-ทง แขวงยังจู
เขตการปกครอง.
ปัจจุบัน ยังซันประกอบด้วย 1 "อึบ" (เมือง), 4 "มย็อน" (ตำบล) และ 8 "ทง" (แขวง)
การขนส่ง.
ทางรถไฟ.
ยังซันมีทางรถไฟสายคย็องบูผ่าน มี 2 สถานี ได้แก่ สถานีมุลกึม (물금역) และสถานีว็อนดง (원동역) สถานีรถไฟความเร็วสูงที่ใกล้ที่สุด คือ สถานีอุลซัน อยู่ในอุลซัน และสถานีคูโพ อยู่ในปูซาน
รถไฟใต้ดิน.
ยังซันมีรถไฟใต้ดินปูซาน สาย 2 ประกอบด้วย 5 สถานีที่ให้บริการในปัจจุบัน ได้แก่ สถานียังซัน, สถานีนัมยังซัน, สถานีมหาวิทยาลัยแห่งชาติปูซาน วิทยาเขตยังซัน, สถานีชึงซัน และสถานีโฮโพ ขณะนี้มีการวางแผนสถานีเพิ่มเติมที่สามารถขนส่งด้วย
ยังซันซิตีไลน์ อยู่ระหว่างการก่อสร้างและมีกำหนดเปิดให้บริการในปี 2024
รถประจำทาง.
นครยังซันมีระบบรถโดยสารประจำทางท้องถิ่นให้บริการ นอกจากให้บริการในเมืองแล้ว ยังมีรถโดยสารประจำทางท้องถิ่นทางไกลไปยังปูซาน รวมทั้งเส้นทางระหว่างเมืองที่เชื่อมต่อกับอุลซัน ชังว็อน คย็องจู และเมืองอื่น ๆ อีกหลายแห่ง
ทางหลวง.
ยังซันมีทางด่วนผ่าน 2 สาย ได้แก่ ทางด่วนคย็องบู (ทางด่วนหมายเลข 1) และทางด่วนชุงอัง สายแขนง (ทางด่วนหมายเลข 551)
นอกจากนี้ ยังมีทางหลวงหมายเลข 35 วิ่งผ่านใจกลางเมือง
เจ้าหญิงแห่งเสียงเพลง

<ns>10</ns>
 <id>369535</id>
 <revision>
 <id>10245376</id>
 <parentid>6729231</parentid>
 <timestamp>2022-08-13T03:23:15Z</timestamp>
 <contributor>
 <username>RidJasper</username>
 <id>361203</id>
 </contributor>
 <origin>10245376</origin>
 <model>wikitext</model>
 <format>text/x-wiki</format>
เจ้าหญิงแห่งเสียงเพลง (; โรมาจิ: "Ryū to Sobakasu no Hime"; แปลตรงตัว "มังกรและเจ้าหญิงหน้ากระ"; #เปลี่ยนทาง) เป็นภาพยนตร์อนิเมะแนวจินตนิมิต-วิทยาศาสตร์ เขียนบทและกำกับโดยมาโมรุ โฮโซดะ และผลิตโดยสตูดิโอชิซุ มีเค้าโครงและได้รับแรงบันดาลใจจากเทพนิยายฝรั่งเศสในปี ค.ศ. 1756 เรื่อง"โฉมงามกับเจ้าชายอสูร"ที่เขียนโดยฌาน-มารี เลอพรินส์ เดอ โบมง.
ภาพยนตร์ฉายรอบปฐมทัศน์เมื่อวันที่ 15 กรกฎาคม พ.ศ. 2564 ในเทศกาลภาพยนตร์กาน 2021 ซึ่งได้รับเสียงตอบรับอย่างดีจากนักวิจารณ์ด้วยการยืนปรบมือเป็นเวลา 14 นาที เข้าฉายในโรงภาพยนตร์ที่ประเทศญี่ปุ่นเมื่อวันที่ 16 กรกฎาคม พ.ศ. 2564 ในประเทศไทยเข้าฉายเมื่อวันที่ 20 มกราคม พ.ศ. 2565 
"เจ้าหญิงแห่งเสียงเพลง"เป็นภาพยนตร์ญี่ปุ่นที่ทำรายได้มากที่สุดเป็นอันดับ 3 ในปี พ.ศ. 2564 โดยทำรายได้ถึง 6.53 พันล้านเยนในอันดับบ็อกซ์ออฟฟิศ ณ วันที่ 12 ธันวาคม พ.ศ. 2564
ปอมโปะ ทีมป่วนก๊วนทำหนัง

ปอมโปะ ทีมป่วนก๊วนทำหนัง หรือ ปอมโปะ ทีมป่วนก๊วนทำหนัง ตัดฝัน ต่อไฟล์ ให้โลกจึ้ง (; โรมาจิ: "Eiga Daisuki Ponpo-san") เป็นซีรีส์มังงะญี่ปุ่น เขียนโดยโชโงะ ซูงิตานิ (เป็นที่รู้จักในชื่อ Ningen Plamo) เผยแพร่ออนไลน์ผ่านเว็บไซต์"พิซิฟคอมิก"ตั้งแต่เดือนกรกฎาคม พ.ศ. 2560 ได้รับการรวบรวมตีพิมพ์เป็นหนังสือการ์ตูนรวมเล่ม ("ทังโกบง") 3 เล่ม โดยสำนักพิมพ์ Media Factory มังงะภาคแยกโดยซูงิตานิชื่อเรื่องว่า "เองะ ไดซูกิ ฟรานจัง" (; โรมาจิ: "Eiga Daisuki Fran-chan" เผยแพร่ออนไลน์ผ่าน"พิซิฟคอมิก"ตั้งแต่เดือนกรกฎาคม พ.ศ. 2561 ได้รับการรวบรวมตีพิมพ์เป็นหนังสือการ์ตูนเล่มเดียวจบโดยสำนักพิมพ์ Media Factory "ปอมโปะ ทีมป่วนก๊วนทำหนัง"ได้รับการดัดแปลงเป็นภาพยนตร์อนิเมะสร้างโดยสตูดิโอ CLAP เข้าฉายในประเทศญี่ปุ่นในวันที่ 4 มิถุนายน พ.ศ. 2564 ในประเทศไทยเดิมมีกำหนดเข้าฉายในวันที่ 3 กุมภาพันธ์ พ.ศ. 2565 ภายหลังเลื่อนเป็นวันที่ 3 มีนาคม พ.ศ. 2565
ให้เสียงโดย: Hiroya Shimizu
ให้เสียงโดย: Konomi Kohara
ให้เสียงโดย: Rinka Ōtani
ให้เสียงโดย: Ai Kakuma
ให้เสียงโดย: Akio Ōtsuka
ให้เสียงโดย: Ryūichi Kijima
วัดอัมพวัน (จังหวัดนครนายก)

วัดอัมพวัน เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลบางอ้อ อำเภอบ้านนา จังหวัดนครนายก
ประวัติ.
วัดอัมพวันสร้างมาตั้งแต่สมัยกรุงศรีอยุธยาตอนปลาย และเป็นวัดร้างอยู่ช่วงหนึ่งระหว่างเสียกรุงครั้งที่ 2 ในสมัยรัตนโกสินทร์เริ่มมีพระมาจำพรรษาอยู่ เท่าที่ปรากฎหลักฐานว่าหลวงปู่จันทร์ (พระครูวิสุทธิธรรมธาดา) ได้มาทำการบูรณะร่วมกับชาวบ้านบางอ้อ และหม่อมราชวงศ์จำรัศ อิศรางกูร ณ อยุธยา ได้ล่องเรือแพมาและได้ถวายให้แก่วัดอัมพวันเมื่อ พ.ศ. 2451 และได้ร่วมกับชาวบางอ้อ และหลวงปู่จันทร์วางศิลาฤกษ์อุโบสถเมื่อ พ.ศ. 2458 แต่มาเสร็จเมื่อ พ.ศ. 2466 ที่ประตูไม้แกะสลักด้านหลังหรือด้านทิศตะวันตกของอุโบสถ มีชื่อของผู้สร้างสลักอยู่คือ นายวอน นางแม้น เป็นบุตรเขยและบุตรสาวของผู้เริ่มก่อสร้างอุโบสถ รวมทั้งหลวงนาและขุนวารี ซึ่งหลวงนาเป็นพ่อของขุนวารีผู้ชึ่งอุทิศที่ดินสร้างโบสถ์และเป็นธุระจัดช่างมาจากวัดระฆังโฆสิตารามวรมหาวิหาร 
ระหว่าง พ.ศ. 2461 พระบาทสมเด็จพระมงกุฎเกล้าเจ้าอยู่หัวได้เสด็จมาทางชลมารค และสร้างพลับพลาที่หน้าโบสถ์แต่ทรงประทับอยู่ในเรือ และทรงพระราชทานพระบรมฉายาลักษณ์ไว้และด้านล่างภาพเขียนว่า "พระองค์ผู้ทรงพระราชทานสันติสุขและสันติภาพให้แก่สยามประเทศ" นอกจากนี้สมเด็จพระมหาสมณเจ้า กรมพระยาวชิรญาณวโรรส ได้เคยเสด็จวัดอัมพวันและพระราชทานพระฉายาลักษณ์ ซึ่งในภาพลงวันที่ 16 ตุลาคม พ.ศ. 2465 จากข้อมูลของสำนักงานพระพุทธศาสนาแห่งชาติ ระบุว่าวัดอัมพวันตั้งวัดเมื่อ พ.ศ. 2456 ได้รับพระราชทานวิสุงคามสีมาเมื่อวันที่ 24 ตุลาคม พ.ศ. 2521
อาคารเสนาสนะ.
อาคารเสนาสนะที่สำคัญ ได้แก่ อุโบสถก่ออิฐถือปูน ยาว 20.50 เมตร กว้าง 9 เมตร ขนาดห้าห้อง หลังคาเป็นเครื่องไม้มุงกระเบื้อง อยู่ภายในกำแพงแก้วสูง 50 เซนติเมตร มีมุขด้านหน้าหรือด้านตะวันออกและด้านหลังหรือด้านตะวันตก มุขทั้งสองมีเสาขนาดใหญ่รองรับมุขละสี่ต้น เป็นเสาย่อมุม ผนังด้านข้างรับน้ำหนักหลังคาโบสถ์ ภายในประดิษฐานพระประธาน เป็นพระพุทธรูปปางมารวิชัย ศิลปะรัตนโกสินทร์ เจดีย์รายเป็นเจดีย์ทรงระฆัง ก่ออิฐถือปูน ส่วนยอดชำรุด ฐานกว้างประมาณ 2 เมตร สูง 3 เมตร
หอระฆัง (เก่า) เป็นเครื่องไม้ สูง 6 เมตร กว้างด้านละประมาณ 2 เมตร เครื่องบนหลังคามุงกระเบื้อง หางหงส์ หน้าบันแกะสลักเป็นรูปพานรัฐธรรมนูญ ศาลาการเปรียญเป็นอาคารเครื่องไม้ มุงกระเบื้องขนาดกว้างประมาณ 16 เมตร ยาวประมาณ 18 เมตร สูงประมาณ 12 เมตร อาคารยกพื้นสูงหนึ่งชั้น ประกอบด้วยช่อฟ้า ใบระกา หางหงส์ เป็นเครื่องไม้หน้าบันแกะสลักรูปพระพุทธรูป
หมู่กุฎิเรือนไทย เป็นเรือนไทยขนาดสามห้อง หลังคามุงกระเบื้องว่าว ปั้นลมเป็นไม้ หน้าบันแบบใบปรือ ตัวเรือนยกพื้นสูง กุฎิเรือนแพ เดิมเป็นเรือนแพอยู่ในกรุงเก่า ได้ถวายแก่วัดอัมพวัน เมื่อ พ.ศ. 2451 เพื่อทำเป็นกุฎิ โดยปล่อยส่วนที่รับน้ำหนักแพให้จมลง และใช้อิฐก่อเป็นเสาตั้งรับบแทน เป็นเรือนแพแฝด หน้าบันแบบใบปรือเช่นเดียวกับหมู่กุฎิเรือนไทย ฝาผนังแพด้านนอกเป็นแบบฝาถัง วางตามขวาง
วัดปากน้ำ (จังหวัดสุพรรณบุรี)

วัดปากน้ำ เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ริมแม่น้ำท่าจีน ในตำบลปากน้ำ อำเภอเดิมบางนางบวช จังหวัดสุพรรณบุรี ที่ดินตั้งวัดมีเนื้อที่ 85 ไร่
วัดปากน้ำตั้งวัดเมื่อ พ.ศ. 2439 ได้รับพระราชทานวิสุงคามสีมาเมื่อ พ.ศ. 2505 เขตวิสุงคามสีมา กว้าง 40 เมตร ยาว 80 เมตร ด้านการศึกษามีโรงเรียนพระปริยัติธรรมแผนกธรรม เปิดสอนเมื่อ พ.ศ. 2480
อาคารเสนาสนะที่สำคัญ ได้แก่ อุโบสถ กว้าง 9 เมตร ยาว 26 เมตร สร้างเมื่อ พ.ศ. 2505 ศาลาการเปรียญ กว้าง 21 เมตร ยาว 31 เมตร สร้างเมื่อ พ.ศ. 2542 หอสวดมนต์ กว้าง 16 เมตร ยาว 34 เมตร สร้างเมื่อ พ.ศ. 2519 กุฏิสงฆ์ จำนวน 5 หลัง ปูชนียวัตถุมีพระประธานประจำอุโบสถ วิหารประดิษฐานพระพุทธรูปที่ศักดิ์สิทธิ์ (หลวงพ่อกฤษณะ)
แม่ฉันชื่อนิกุโกะ

<ns>10</ns>
 <id>369535</id>
 <revision>
 <id>10245376</id>
 <parentid>6729231</parentid>
 <timestamp>2022-08-13T03:23:15Z</timestamp>
 <contributor>
 <username>RidJasper</username>
 <id>361203</id>
 </contributor>
 <origin>10245376</origin>
 <model>wikitext</model>
 <format>text/x-wiki</format>
แม่ฉันชื่อนิกุโกะ (; โรมาจิ: "Gyokō no Nikuko-chan"; แปลตรงตัว "นิกุโกะจังแห่งท่าเรือประมง") เป็นภาพยนตร์อนิเมะในปี พ.ศ. 2564 สร้างจากนิยายเรื่อง "เกียวโก โนะ นิกูโกะ-จัง" เขียนโดย คานาโกะ นิชิ ผลิตโดย Studio 4°C และกำกับโดยอายูมุ วาตานาเบะ เข้าฉายในประเทศญี่ปุ่นเมื่อวันที่ 11 มิถุนายน พ.ศ. 2564 ในประเทศไทยมีกำหนดเข้าฉายในวันที่ 3 กุมภาพันธ์ พ.ศ. 2565
การผลิตและการเข้าฉาย.
ภาพยนตร์ประกาศสร้างเมื่อเดือนมกราคม พ.ศ. 2564 ผลิตโดย Studio 4°C และกำกับโดยอายูมุ วาตานาเบะ เขียนบทโดยซาโตมิ โอชิมะ และออกแบบตัวละครโดยเคนอิจิ โคนิชิ เพลงประกอบภาพยนต์หลักคือเพลง "Image no Uta" ขับรองโดยคูรูมิ อินางากิ เพลงปิดของภาพยนตร์คือเพลง "Taketen" ร้องโดยวง Greeeen ภาพยนตร์เข้าฉายในโรงภาพยนตร์ประเทศญี่ปุ่นเมื่อวันที่ 11 มิถุนายน พ.ศ. 2565
วัดหนองโพ (จังหวัดนครสวรรค์)

วัดหนองโพ เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลหนองโพ อำเภอตาคลี จังหวัดนครสวรรค์ มีที่ดินตั้งวัด เนื้อที่ 71 ไร่ 15.6 ตารางวา พื้นที่ตั้งวัดเป็นที่ราบสูง ปัจจุบัน พระครูนิปุณพัฒนพงศ์ ดำรงตำแหน่งเจ้าอาวาส
วัดหนองโพ เดิมเป็นวัดร้างมาตั้งแต่สมัยอยุธยา ตั้งวัดเมื่อ พ.ศ. 2374 มีต้นโพธิ์ใหญ่อยู่ต้นหนึ่งกิ่งก้านกระจายออกไป 7 กิ่ง ชาวบ้านจึงเรียกนามว่า วัดสมโภชโพธิ์กระจาย ต่อมาเปลี่ยนชื่อเป็น "วัดหนองโพ" ให้ตรงตามชื่อบ้าน ได้รับพระราชทานวิสุงคามสีมาเมื่อ พ.ศ. 2458 ภายในวัดมีโรงเรียนประถมศึกษาในวัด 1 แห่ง มีเกจิอาจารย์ คือ พระครูนิวาสธรรมขันธ์ (หลวงพ่อเดิม) เป็นเจ้าอาวาสรูปที่ 5 โดยเฉพาะวัตถุมงคลของท่าน คือ มีดหมอหรือมีดด้ามงา ซึ่งสมัยนี้ เรียกกันใหม่ว่ามีดเทพศาสตรา วัดหนองโพได้สร้างมณฑปที่ประดิษฐานรูปหล่อโลหะของหลวงพ่อพระรูปเหมือนหลวงพ่อเดิมขนาดเท่าองค์จริง มีจัดงานทำบุญประจำปีปิดทอง ไหว้พระรูปเหมือนหลวงพ่อเดิม ในวันขึ้น 13 ค่ำ เดือน 3 ของทุกปี 
ภายในวัดหนองโพมีอุโบสถ ศาลาการเปรียญ หอสวดมนต์ และกุฏิ จำนวน 7 หลัง ยังมี "พิพิธภัณฑ์หลวงพ่อเดิม" นำเสนอนิทรรศการเรื่องราวของหลวงพ่อเดิม การจัดแสดงโบราณวัตถุที่พบ ในบริเวณบ้านหนองโพ อายุราว 4,000–8,000 ปีก่อน และการตั้งถิ่นฐานของชาวหนองโพ คัมภีร์ที่ได้รับการจารึกไว้ในสมุดไทยดำ สมุดฝรั่ง ทั้งที่เป็นคัมภีร์วรรณคดี ตำราเรียนการปกครอง พระพุทธศาสนา และกฎหมายฉบับราษฎร์
เอเชียนคัพ 2023 รอบคัดเลือก – รอบที่ 3

การแข่งขันเอเชียนคัพ 2023 รอบคัดเลือก รอบที่สาม จะแข่งขันตั้งแต่วันที่ 8 ถึง 14 มิถุนายน ค.ศ. 2022 ที่สนามเป็นกลางทั้งหมด 6 แห่ง เดิมมีกำหนดแข่งขันตั้งแต่วันที่ 30 มีนาคม ค.ศ. 2021 ถึง 29 มีนาคม ค.ศ. 2022 แต่สมาพันธ์ฟุตบอลเอเชีย (AFC) ได้เลื่อนการแข่งขันออกไปโดยเป็นผลจากการเลื่อนการแข่งขันรอบคัดเลือกรอบที่ 2 ที่ได้รับผลกระทบจากการระบาดทั่วของโควิด-19
รูปแบบการแข่งขัน.
ทีมทั้งหมด 24 ทีม (ประกอบด้วย 22 ทีมที่มาจากรอบที่ 2 และ 2 ทีมที่มาจากรอบเพลย์ออฟ) จะเข้าร่วมแข่งขันเพื่อหา 11 ทีมที่จะได้เข้าไปแข่งขันในเอเชียนคัพ 2023 รอบสุดท้าย นับตั้งแต่ที่เจ้าภาพอย่างจีนได้ผ่านเข้าสู่รอบที่ 3 ของฟุตบอลโลก 2022 รอบคัดเลือก สิทธิ์อัตโนมัติสำหรับเจ้าภาพจะไม่มีผลอีกต่อไป
ทีม 24 ทีมจะถูกแบ่งออกเป็น 6 กลุ่ม กลุ่มละ 4 ทีม ทำการแข่งขันแบบพบกันหมดที่สนามกลางทั้งหมด 6 แห่ง ทีมชนะเลิศของแต่ละกลุ่มและทีมอันดับที่สองที่ดีที่สุดห้าทีม จะได้สิทธิ์ผ่านไปเล่นในรอบสุดท้ายของเอเชียนคัพ ร่วมกับจีนและอีก 12 ทีมที่ผ่านเข้ารอบไปก่อนหน้านี้แล้ว
วันที่ 17 กุมภาพันธ์ ค.ศ. 2022 เอเอฟซีได้ประกาศว่ามี 6 ประเทศที่จะเป็นเจ้าภาพในการแข่งขันรอบคัดเลือก ได้แก่ อินเดีย คูเวต คีร์กีซสถาน มาเลเซีย มองโกเลีย และอุซเบกิสถาน
ทีมที่เข้าร่วมแข่งขัน.
<templatestyles src="Reflist/styles.css" />
ทีมวาง.
การจัดอันดับทีมวางจะอิงตามอันดับโลกฟีฟ่า ณ วันที่จับสลาก (24 กุมภาพันธ์ ค.ศ. 2022) โดยทีมที่เป็นเจ้าภาพจะถูกจัดในโถแยก
ทีมทั้งหมด 24 ทีมจะถูกจับสลากแบ่งเป็น 4 กลุ่ม กลุ่มละ 6 ทีม
กำหนดการแข่งขัน.
วันที่ 20 ตุลาคม ค.ศ. 2021 เอเอฟซีประกาศว่ารอบคัดเลือกรอบที่ 3 จะแข่งขันที่สนามเป็นกลางในวันที่ 8, 11 และ 14 มิถุนายน ค.ศ. 2022 โดยจะมีการคัดเลือกเจ้าภาพสำหรับสนามเป็นกลางทั้ง 6 แห่งนี้ การจับสลากจะจัดขึ้นในวันที่ 24 กุมภาพันธ์ ค.ศ. 2022 โดยจะแบ่งโถตามอันดับโลกฟีฟ่า ณ วันที่จับสลาก
กลุ่ม.
<templatestyles src="Legend/styles.css" />  ทีมชนะเลิศของแต่ละกลุ่ม (ผ่านเข้าสู่รอบสุดท้ายได้โดยตรง)
<templatestyles src="Legend/styles.css" />  ทีมรองชนะเลิศของแต่ละกลุ่ม (อาจผ่านเข้าสู่รอบสุดท้ายได้หากเป็นหนึ่งในห้าทีมอันดับที่ดีที่สุด)
อันดับผู้ทำประตู.
มีการทำประตู 104 จากการแข่งขัน 36 เฉลี่ย ต่อนัด
การทำประตู 4 ครั้ง
หมายเหตุ.
<templatestyles src="Reflist/styles.css" />
รายชื่อตอนมินิมาร์ท ไม่ขาดรัก

มินิมาร์ท ไม่ขาดรัก เป็น ซิทคอม ทางโทรทัศน์ของแคนาดา ที่ออกอากาศทาง CBC Television ตั้งแต่เดือนตุลาคม 2559 ถึง เมษายน 2564 แสดงให้เห็นถึงครอบครัวคิม ชาวแคนาดาเชื้อสายเกาหลี ที่เปิดร้านสะดวกซื้อ ในย่าน Moss Park ของ โทรอนโต : โดยมี "อัปป้า" (พอล ซุน-ฮยอง ลี) และ "อัมม่า" (ฌอง ยูน) – ภาษาเกาหลีแปลว่า "พ่อ" และ "แม่" ตามลำดับ – พร้อมด้วย เจเน็ต (แอนเดรีย แบง) ลูกสาวของพวกเขา และ จอง (ซือมู่ หลิว) ลูกชายที่ห่างเหินกับผู้เป็นพ่อ และยังมีตัวละครอื่นๆ ได้แก่ กิมจิ ที่เป็นเพื่อนร่วมงานของจอง (แอนดรูว์ เฟือง) แชนนอน (นิโคล พาวเวอร์) ผู้จัดการบริษัทของเขา และ เจอรัลด์ เทรมบ์เลย์ เพื่อนของ เจเน็ต (เบน โบชิมิน) ซีรีส์นี้อิงจาก บทละครชื่อเดียวกัน ในปี 2011 ของ อินส์ ชอย
ซีซั่นแรกถ่ายทำตั้งแต่ มิถุนายน ถึง สิงหาคม 2559 ที่ Showline Studios ในโทรอนโต ผลิตโดย Thunderbird Films ร่วมกับ Soulpepper Theatre Company ของโทรอนโต โดย ลี และ ยุนกลับมารับบทเดิมจากละคร บทถูกสร้างขึ้นโดยชอย และเควิน ไวท์ ซึ่งเคยเขียนให้กับเรื่อง "Corner Gas"
ซีซั่นที่สองฉายวันที่ 26 กันยายน 2560 และในเดือนกรกฎาคม 2561 ซีรีส์ดังกล่าวได้ทำการเปิดตัวในบน Netflix แต่อย่างไรก็ตาม ตั้งแต่มกราคม 2020 จะไม่มีให้บริการในทุกประเทศอีกต่อไป (เช่น เนเธอร์แลนด์) ทำให้ซีซั่นที่ที่สี่ไม่พร้อมสำหรับผู้ชมทั่วโลก สำหรับซีซั่นที่ 3 ฉายวันที่ 8 มกราคม 2019 และซีซั่นที่ 4 ฉาย 7 มกราคม 2020 
เมื่อวันที่ 31 มีนาคม พ.ศ. 2563 ได้มีการประกาศว่าจะทำการฉายต่อไปอีก 2 ซีซั่นที่ แต่เมื่อวันที่ 8 มีนาคม พ.ศ. 2564 ได้มีการเปิดเผยว่า ซีรีส์จะสิ้นสุดหลังจากจบซีซั่นที่ที่ 5 เนื่องจาก ผู้สร้างร่วมทั้งสองคนแยกย้ายไปทำภารกิจอื่น นับตั้งแต่รายการถูกยกเลิก นักแสดงหลายคนได้เปิดเผยถึงปัญหาการถ่ายทำ โดยเฉพาะอย่างยิ่งการวิพากษ์วิจารณ์ ว่าขาดความหลากหลายในหมู่ทีมงานเบื้องหลัง 
ซีรีย์ภาคแยก "Strays" เริ่มถ่ายทำในเดือนกุมภาพันธ์ 2021 หลังจากล่าช้าไป 1 ปี เนื่องจากเกิดจากการ ระบาดใหญ่ของ COVID-19 ในแคนาดา
ฟู้ดแพชชั่น

บริษัท ฟู้ดแพชชั่น จำกัด (Food Passion) เป็นบริษัทประกอบธุรกิจร้านอาหารในชื่อ บาร์บีคิวพลาซ่า จุ่มแซบฮัท ฌานา โภชา เรดซัน และหมูทอดกอดคอ ที่ขายแฟรนไชส์ 
ประวัติ.
บริษัทก่อตั้งในนาม บริษัท เดอะบาร์บีคิวพลาซ่า จำกัด ก่อตั้งเมื่อ พ.ศ. 2530 โดยชูพงศ์ ชูพจน์เจริญ ดำเนินธุรกิจร้าน "บาร์บีคิวพลาซ่า" เป็นร้านอาหารประเภทปิ้งย่างบนกระทะ เปิดให้บริการสาขาแรกที่ศูนย์การค้าเซ็นทรัล ลาดพร้าว เมื่อเดือนกรกฎาคม พ.ศ. 2530 ร้านได้สร้างสัญลักษณ์ประจำร้านเพื่อให้คนจดจำร้านได้คือ มังกร ที่เรียก ว่า "บาร์บีกอน" จนเมื่อ พ.ศ. 2554 ได้ปรับโฉมตัวละครบาร์บีกอน โดยให้ดีไซเนอร์ชาวญี่ปุ่น มาซาโกะ โอคามูระ และยูซูเกะ โคจิมะ ได้ออกแบบตัวละครนี้ใหม่
เมื่อ พ.ศ. 2536 บริษัทได้เปิดร้านที่สอง ชื่อว่า "จุ่มแซ่บฮัท" มีสาขาแรกตั้งอยู่ที่เดอะมอลล์ บางกะปิ เป็นอาหารไทยประเภทต้มลวกรสจัดจ้าน ร้านตั้งอยู่ในพื้นที่เดียวกันกับร้าน บาร์บีคิวพลาซ่า ต่อมา พ.ศ. 2555 ได้เปลี่ยนชื่อบริษัทมาเป็น "บริษัท ฟู้ดแพชชั่น จำกัด" เพื่อบริหารบาร์บีคิวพลาซ่าและร้านอาหารในเครือ และเปิดร้าน "ฌานา" เมื่อเดือนพฤศจิกายน พ.ศ. 2561 สาขาแรกตั้งอยู่ที่ชั้น 2 ของศูนย์การค้า สยามเซ็นเตอร์ เป็นร้านอาหารแนวอาหารคลีนเพื่อสุขภาพ และเปิดร้าน "สเปซคิว" สาขาแรกอยู่ที่เดอะเทสต์ทองหล่อ
ฟู้ดแพชชั่นร่วมธุรกิจกับ เอ็กซ์เพรส ฟู้ด กรุ๊ป (Express Food Group หรือ EFG) เพื่อดำเนินธุรกิจร้านบาร์บีคิวพลาซ่าในกัมพูชาแต่เพียงผู้เดียว
พ.ศ. 2562 บริษัทได้เข้าไปซื้อหุ้นบริษัท อาร์ทีเอช อินเตอร์ ฟู้ด จำกัด ผู้ได้สิทธิเปิดแฟรนไชส์ ร้านเกาหลี "เรดซัน" ในไทยและเปลี่ยนเป็นบริษัท ฟู้ดซัน จำกัด แบ่งสัดส่วนผู้ถือหุ้นเป็นบริษัท ฟู้ดแพชชั่น จำกัด ร้อยละ 74 ตามด้วยบริษัท อาร์เอชเค กรุ๊ป จำกัด (ฮ่องกง) ร้อยละ 25.99 และนายศันสนะ ศศะนาวิน ร้อยละ 0.0001 เรดซันเป็นร้านอาหารเกาหลีที่เข้ามาเปิดสาขาแรกในไทยที่สยามสแควร์ซอย 10 เมื่อ พ.ศ. 2557 ณ ปี พ.ศ. 2562 มี 12 สาขา พ.ศ. 2563 เปิดร้าน "โภชา" เปิดสาขาแรกที่ ศูนย์การค้าเดอะมอลล์ งามวงศ์วาน เป็นร้านอาหารมื้อด่วน มีจุดขายคืออาหารประเภทซุป และยังมีร้าน "หมูทอดกอดคอ" ในลักษณะร้านแฟรนไชส์ มีเมนูประจำร้าน ได้แก่ หมูสามชั้นทอดกระเทียม หมูสับทอดกระเทียม หมูสับทอดพริกสด และไก่สับทอดกระเทียม
ฏูซคูรมาตู

ฏูซคูรมาตู  เป็นเมืองหลักในอำเภอฏูซ เขตผู้ว่าการเศาะลาฮุดดีน ประเทศอิรัก ตั้งอยู่ห่างจากคีร์คูกทางใต้ 88 กิโลเมตร (55 ไมล์) ผู้อยู่อาศัยส่วนใหญ่เป็นชาวอิรักเติร์กเมนที่นับถือชีอะฮ์ ส่วนกลุ่มชนส่วนน้อยเป็นชาวอาหรับและชาวเคิร์ด
ศัพทมูลวิทยา.
ชื่อเมืองในสำเนียงเติร์กเมนหมายถึง "เกลือและอินทผลัม"
คิสแอนด์เมกอัป

"คิสแอนด์เมกอัป"  เป็นเพลงของนักร้องชาวอังกฤษ ดัว ลีปา และเกิร์ลกรุปเกาหลีใต้ แบล็กพิงก์ จากอัลบั้มรุ่นซูเปอร์ดีลักซ์ "" (2018) เป็นการออกจำหน่ายซ้ำของอัลบั้มแรกในชื่อเดียวกับตนเอง เพลงเขียนโดยลีปา, เชลซี ไกรมส์, อียานิก ราสโตกี, แซคารี แรมง, มาตีเยอ จอมฟ์-เลอพิน, มาร์ก วินเซนต์ และเท็ดดี พัก โดยมีแบนซ์แอนด์รันซ์เป็นโปรดิวเซอร์เพลง วางจำหน่ายผ่านวอร์เนอร์บราเธอส์ ถูกบันทึกเป็นซิงเกิลประชาสัมพันธ์ที่สองจากฉบับจำหน่ายซ้ำเมื่อวันที่ 19 ตุลาคม ค.ศ. 2018 
"คิสแอนด์เมกอัป" เป็นเพลงแนวแดนซ์ อิเล็กโทรป็อป และเรเกตอนที่มีองค์ประกอบของทรอปิคอลและอีดีเอ็ม มีเนื้อเพลงเกี่ยวกับการแสดงความรักทางกายแทนวาจาเพื่อแก้ปัญหาการทะเลาะกับคนรัก นักวิจารณ์เพลงส่วนใหญ่ยกย่องความเข้ากันระหว่างเสียงร้องของศิลปินทั้งสองในภาษาเกาหลีและอังกฤษ เพลงประสบความสำเร็จเชิงพาณิชย์ โดยขึ้น 40 อันดับแรกใน 19 ประเทศ รวมถึงติดอันดับหนึ่งในมาเลเซียและสิงคโปร์ นอกจากนั้นยังขึ้นอันดับที่ 36 บนชาร์ตซิงเกิลแห่งสหราชอาณาจักร และอันดับที่ 75 บนแกออนดิจิทัลชาร์ตของเกาหลีใต้ ยังได้รับการยืนยันระดับแผ่นเสียงทองคำขาวในออสเตรเลีย ระดับทองในอิตาลีและโปรตุเกส และระดับเงินในสหราชอาณาจักร
"คิสแอนด์เมกอัป" ถูกบรรจุในรายชื่อเพลงสำหรับเล่นคอนเสิร์ตของแบล็กพิงก์ อินยัวร์แอเรียเวิลด์ทัวร์ (2018–2020) เพลงฉบับรีมิกซ์แนวป็อป-ฟังก์ปรากฏอยู่ในอัลบั้มรีมิกซ์ของลีปาและเดอะเบลสด์มาดอนนาในชื่อ "คลับฟิวเจอร์นอสทัลเจีย" (2020) ซึ่งมีองค์ประกอบจากเพลง "ไรส์" (1979) ของเฮิร์บ อัลเพิร์ต
ผู้มีส่วนร่วมทำเพลง.
ดัดแปลงจากโน้ตในอัลบั้ม "ดัว ลีปา: คอมพลีตเอดิชัน" และ "คลับฟิวเจอร์นอสทัลเจีย".
การบันทึกเสียง
คณะทำงาน
ชาร์ตและการรับรอง.
<templatestyles src="Col-begin/styles.css"/>
อะยะซัน เซอร์วิส

อะยะซัน เซอร์วิส เป็นบริษัทให้บริการแม่บ้านสัญชาติญี่ปุ่น เริ่มจากกิจการแม่บ้าน ต่อมาได้เริ่มให้บริการพี่เลี้ยงเด็ก คนดูแลผู้สูงอายุ พนักงานขับรถ ดูแลสัตว์เลี้ยง ซ่อมแอร์ และพ่นยาฆ่าเชื้อโรคตามบ้านและสำนักงาน และอื่น ๆ 
จากข้อมูลของเว็บไซต์แอนเกิล เมื่อวันที่ 23 สิงหาคม 2562 ระบุว่าประเทศไทยถือเป็นตลาดหลักของบริษัท โดยกลุ่มเป้าหมายแบ่งเป็นคนไทย 50% คนยุโรปและอเมริกา 40% และคนญี่ปุ่น 10% 
ประวัติ.
อะยะซัน เซอร์วิส ก่อตั้งขึ้นเมื่อวันที่ 28 ธันวาคม พ.ศ. 2555 โดยนายโคทาโร่ อิเสะ หลังจบการศึกษาจากมหาวิทยาลัยลาสเวกัส สาขาการจัดการโรงแรม ได้เข้าทำงานเป็นผู้รับผิดชอบด้านการพัฒนาธุรกิจใหม่ที่ดิสนีย์และแมริออท กรุ๊ป หลังจากนั้น ได้มีโอกาสได้เดินทางมาทำงานที่ประเทศไทย แล้วรู้สึกอยากสร้างบริการแม่บ้าน พี่เลี้ยงเด็ก และคนขับรถ ที่มีบุคลากรดี ๆ จึงเป็นต้นกำเนิดของบริษัทในที่สุด โดยมีเป้าหมายเป็นบริษัทจัดหางานทำความสะอาดทุกแขนงที่ได้รับความนิยมสูงสุดของประเทศ โดยเริ่มจากประเทศไทย และค่อย ๆ ขยายไปทั่วโลก 
มีสาขาแรก (สำนักงานใหญ่) ตั้งอยู่ที่เซ็นทรัลเวิลด์ และมีอีก 3 สาขาย่อย ในจังหวัดนนทบุรี 1 สาขา และในย่านเอกมัยของกรุงเทพมหานคร 2 สาขา และยังมีสาขาในต่างประเทศอีก 3 สาขา คือ ลาว เวียดนาม และอินโดนีเซีย 
จากบทความของบางกอกโพสต์ หนังสือพิมพ์ภาษาอังกฤษอันดับหนึ่งของไทย ได้เผยว่า ปัจจุบันอะยะซัน เซอร์วิส มีแม่บ้านและพี่เลี้ยงเด็กในสังกัดกว่า 6,000 คน และให้บริการลูกค้ามากกว่า 40,000 คน ในพื้นที่กรุงเทพมหานครและปริมณฑล ทั้งแบบส่วนบุคคล ร้านอาหาร และบริษัทชื่อดังทั้งของไทยและต่างชาติมากมาย อาทิ เฟ็ดเอ็กส์ เดนท์สุ บางกอกโพสต์ เป็นต้น และมีบริการให้เลือกทั้งแบบรายเดือน รายวัน และรายชั่วโมง ภายใต้มาตรฐานความสะอาดของประเทศญี่ปุ่น ในราคาที่สมเหตุสมผล 
นอกจากนี้ อะยะซัน เซอร์วิส ยังเป็นผู้บุกเบิกบริการเรียกแม่บ้านออนไลน์ผ่านแอปพลิเคชันในไทย ภายใต้สโลแกน "เรียกแม่บ้านภายในคลิกเดียว" อีกด้วย และเป็นหนึ่งแอปพลิเคชันที่ถูกพูดถึงมากที่สุดบนสื่อไทย และญี่ปุ่น, นอริช อย่างต่อเนื่องนับตั้งแต่เปิดให้บริการ
หลงเคอตัว

หลงเคอตัว (<templatestyles src="Template:MongolUnicode/fonts.css" />ᠯᠣᠩᡴᠣᡩᠣ; 1658-1728) เป็นขุนนางในราชสำนักของแมนจูซึ่งมีชีวิตอยู่ในสมัยต้นราชวงศ์ชิงเขามาจากตระกูลตุงกิยาซึ่งอยู่ภายใต้กองธงเหลืองขลิบช่วงเวลาแห่งชื่อเสียงของเขากินเวลาตั้งแต่ปลายยุครัชสมัยจักรพรรดิคังซีจนถึงต้นยุครัชสมัยจักรพรรดิยงเจิ้ง อาจจะโด่งดังที่สุดจากการแก้ไขพระบรมราชโองการของจักรพรรดิคังซี
ชีวประวัติ.
หลงเคอตัวเป็นบุตรชายคนที่ 3 ของตง กั๋วเว่ย และน้องชายของจักรพรรดินีองค์ที่ 3 ของจักรพรรดิคังซีคือจักรพรรดินีเซี่ยวอี้เหริน พี่สาว/น้องสาวอีกคนของเขาดำรงตำแหน่งกุ้ยเฟย (ตำแหน่งสูงสุดอันดับสาม) ในวังชั้นในของจักรพรรดิคังซี ตง กั๋วเว่ยพ่อของหลงเคอตัวเป็นบุตรชายของตง ทูไล ขุนนางที่รับใช้แปดกองธงและเป็นพระอัยกา (ตา) ของจักรพรรดิคังซีผ่านพระราชมารดาของพระองค์คือจักรพรรดินีเซี่ยวคังจาง หลงเคอตัวจึงเป็นพระภาติยะและพี่เขยของจักรพรรดิคังซี